ग्रेटर नोएडा में खतरनाक स्तर पर पहुंचा वायु प्रदूषण, शहर का AQI लेवल 404
ग्रेटर नोएडा बृहस्पतिवार को देश के सबसे प्रदूषित शहरों में से एक रहा। यहां का वायु गुणवत्ता सूचकांक (AQI) 404 दर्ज किया गया।
नोएडा: ग्रेटर नोएडा बृहस्पतिवार को देश के सबसे प्रदूषित शहरों में से एक रहा। यहां का वायु गुणवत्ता सूचकांक (AQI) 404 दर्ज किया गया। इसके अलावा गाजियाबाद और नोएडा में भी प्रदूषण का स्तर काफी अधिक रहा। केंद्रीय प्रदूषण नियंत्रण बोर्ड के समीर ऐप के अनुसार बृहस्पतिवार को ग्रेटर नोएडा की एक्यूआई 404 दर्ज की गई, गाजियाबाद की एक्यूआई 382, नोएडा की 344, फरीदाबाद की 330, नई दिल्ली की 308 तथा गुरुग्राम की एक्यूआई 312 दर्ज की गई।ऐप के अनुसार आगरा की एक्यूआई 320, बागपत की 344, बल्लभगढ़ की 359, भिवानी की 185, लखनऊ की 337, मेरठ की 370, मुरादाबाद की 357, मुजफ्फरनगर की 320, पानीपत की 289, सोनीपत की एक्यूआई 311 दर्ज की गई।